Môžeš Kombinovať Aspirín, Meloykon, Anopxrin a Nalgesin? Bezpečnosť a Interakcie Liekov
Dobrý deň, môžem užívať aspirin a meloykon a ona osoba anopxrin a nalgesin?
Dobrý deň,
ďakujeme za Vašu otázku.
Prípravok s názvom Meloycon sa nenachádza v databáze farmaceutických produktov v Slovenskej republike. Pokiaľ ste mali na mysli liek Meloxan, tak pri tomto lieku bola pozorovaná klinicky závažná interakcia pri súbežnom užívaní s liekom Aspirin. Pri tejto kombinácii je zvýšené riziko nežiaducich účinkov oboch liečiv, ako napríklad zvýšené riziko gastrointestinálnych vredov a krvácania. Uvedená kombinácia sa preto neodporúča.
Taktiež medzi liekmi Anopyrin a Nalgesin bola pozorovaná interakcia strednej závažnosti v dôsledku ktorej sú prítomné viaceré zdravotné riziká ako zvýšené riziko gastrointestinálnych vredov a krvácania, riziko poruchy funkcie obličiek. Taktiež niektoré klinické štúdie naznačujú, že ich uživánie viac ako jeden deň môže inhibovať účinok dávky kyseliny acetylsalicylovej (Anopyrinu) na aktivitu krvných doštičiek a táto inhibícia môže pretrvávať až niekoľko dní po ukončení liečby Nalgesinom. Z toho dôvodu sa uvedená kombinácia liekov neodporúča, pokiaľ ich užívanie nie je pod lekárskym dohľadom.
Prajem pekný zvyšok dňa.
S pozdravom
Mgr. Emma Halás Haluščíková